151. löggjafarþing 2020–2021.

Þingskjal 1371 — 280. mál.

3. umræða.

Breytingartillaga

við frumvarp til laga um breytingu á umferðarlögum, nr. 77/2019 (umframlosunargjald og einföldun regluverks)

Frá Andrési Inga Jónssyni.

1.	A-liður 1. gr. falli brott.

2.	12. gr. falli brott.

Greinargerð.

Lagðar eru til tvíþættar breytingar á frumvarpinu. Annars vegar að fallið verði frá hækkun hámarkshraða ökutækja í vistgötum úr 10 km á klst. í 15 km á klst., enda er öryggi óvarinna vegfarenda í vistgötum frekar tryggt með því að umferðarhraði sé sem næst gönguhraða. Hins vegar að fallið verði frá áformum um sektarheimild við brotum á 43. gr. umferðarlaga sem fjallar um undanþáguheimildir hjólreiðafólks. Full ástæða er til að hafa sem skýrastan laga
ramma þar sem sérstaklega reynir á samspil ólíkra samgöngumáta, en ráðast þarf í ítarlegri greiningu til að meta þörfina á sektarheimild og tryggja að mögulegur sektargrundvöllur sé skýr.